26.6.2023
(13)
RO
Jurnalul Oficial al Uniunii Europene
L 160/41
Portugalia a fost de acord, în mod excepțional, să renunțe la drepturile care decurg din articolul 342 din TFUE coroborat cu articolul 3 din Regulamentul nr.
1/1958 (8) și să adopte și să notifice decizia în limba engleză, în temeiul articolului 297 din TFUE.
2.
DESCRIEREA DETALIATĂ A MĂSURILOR
2.1.
Beneficiarul: filiale operaționale și activități (14)
SATA este o companie aeriană operațională, o Sociedade Anónima (societate cu răspundere limitată) (9) și deține acțiuni în alte societăți cu sediul în ARA.
SATA a fost constituită în 1941 și este deținută integral de guvernul regional.
SATA este acționarul unic al SATA Internacional – Azores Airlines, S.A. („Azores Airlines”), Gestão de Aeródromos, S.A. („SATA Gestão de Aeródromos” sau „SGA”) și al operatorului de turism Azores Vacations America, Inc. („Azores Vacations America”), care este inactiv și se află în prezent în procedură de lichidare.
În plus, SATA era acționarul unic al unui alt operator de turism, și anume Azores Vacations Canada, Inc. („Azores Vacations Canada”), societate care a fost deja lichidată (considerentul 62).
(15)
Orice trimitere din prezenta decizie la SATA sau la întreprinderea beneficiară care a beneficiat de ajutorul de restructurare include SATA Air Açores și toate filialele sale, cu excepția cazului în care se indică altfel pentru a distinge activitatea sa de transportator aerian (efectuată ca „SATA Air Açores”) de activitățile filialelor sale.
(16)
SATA are aproximativ 1 400 de angajați, dintre care 1 150 la nivel local în regiune, ceea ce reprezintă aproximativ 10 % din totalul locurilor de muncă din turism și 1 % din totalul locurilor de muncă din Azore, și 250 în Lisabona (10).
Astfel cum se descrie în decizia de inițiere a procedurii (11) și în decizia de prelungire a procedurii (12), SATA oferă: (i) în mod direct și prin intermediul filialei sale deținute în totalitate, Azores Airlines, servicii de transport aerian de pasageri și de mărfuri pe rute care fac obiectul OSP și pe baza unor considerente comerciale; și (ii) un SIEG prin intermediul SGA în legătură cu aeroporturile mici și aerodromurile din regiune.
Secțiunile 2.1.1-2.1.3 descriu separat cele două seturi de activități.
2.1.1.
OSP îndeplinite de SATA și Azores Airlines (17)
Pentru a asigura continuitatea furnizării serviciilor aeriene regulate pe rutele care deservesc Insulele Azore, unele servicii regulate de transport aerian de pasageri din regiune au făcut obiectul OSP în temeiul Regulamentului (CE) nr.
1008/2008 al Parlamentului European și al Consiliului (13).
Obligațiile vizează, printre altele, frecvența minimă de zbor, orarele, categoria de aeronave utilizate și capacitatea de configurare internă maximă, tarifele, continuitatea serviciului, punctualitatea și comercializarea zborurilor (14).
OSP contribuie la compensarea izolării arhipelagului Azore din cauza distanței față de continent și a condițiilor meteorologice, în special iarna.
(18)
SATA Air Açores operează numai zboruri interinsulare cu OSP cu exclusivitate și compensații, în timp ce Azores Airlines operează zboruri dinspre Insulele Azore către Portugalia continentală, Insulele Madeira și către destinații internaționale, cu OSP pe rute către Portugalia continentală și Insulele Madeira fără exclusivitate și fără compensații.
În ambele cazuri, aceste obligații sunt consacrate în contractele de servicii publice („CSP”) sau în actele de atribuire
(8) Regulamentul nr.
1 al Consiliului din 15 aprilie 1958 de stabilire a regimului lingvistic al Comunității Economice Europene (JO 17, 6.10.1958, p. 385/58).
(9) „Sociedade Anónima” figurează în anexa I [Tipuri de întreprinderi menționate la articolul 1 alineatul (1) litera (a)] la Directiva 2013/34/UE a Parlamentului European și a Consiliului din 26 iunie 2013 privind situațiile financiare anuale, situațiile financiare consolidate și rapoartele conexe ale anumitor tipuri de întreprinderi, de modificare a Directivei 2006/43/CE a Parlamentului European și a Consiliului și de abrogare a Directivelor 78/660/CEE și 83/349/CEE ale Consiliului (JO L 182, 29.6.2013, p. 19).
(10) Observațiile Portugaliei din 2 decembrie 2021, anexa 1 – Planul strategic și de restructurare al SATA pentru perioada 2021-2025, p. 21-24.
(11) Decizia de inițiere a procedurii, considerentul 7.
(12) Decizia de prelungire a procedurii, considerentele 7-9.
(13) Regulamentul (CE) nr.
1008/2008 al Parlamentului European și al Consiliului din 24 septembrie 2008 privind normele comune pentru operarea serviciilor aeriene în Comunitate (JO L 293, 31.10.2008, p. 3).
(14) Cu titlu de exemplu, Legea nr.
105/2019, care modifică Decretul-lege nr.
134/2015 (privind acordarea unei indemnizații de mobilitate socială cetățenilor beneficiari, în contextul serviciilor aeriene și maritime între continent și Regiunea Autonomă a Insulelor Madeira, precum și între aceasta din urmă și Regiunea Autonomă a Insulelor Azore, care urmărește obiective de coeziune socială și teritorială), prevede că valoarea maximă a prețului unui bilet este de 30,00 EUR.